| Veiviržėnų piliakalnis |
| --- |
|  |
| 

Veiviržėnų piliakalnisVeiviržėnų piliakalnis

 |
| Koordinatės  | 

|  |
| --- |
| 55°35′58.9″ š. pl. 21°36′14.3″ r. ilg.﻿ / ﻿55.599694°š. pl. 21.603972°r. ilg.﻿ / 55.599694; 21.603972Koordinatės: 55°35′58.9″ š. pl. 21°36′14.3″ r. ilg.﻿ / ﻿55.599694°š. pl. 21.603972°r. ilg.﻿ / 55.599694; 21.603972 |

 |
| Vieta | Klaipėdos rajonas |
| Seniūnija | Veiviržėnų seniūnija |
| Aukštis | 15 m |
| Plotas | 37x31-11 |
| Priešpilis | 35x70 |
| Naudotas | 1 tūkstantmetis - XIII a. |
| Žvalgytas | 1963 |
| Tirtas | 1905 m. |
| Registro Nr. | A426K /30705, 30706, 5195 / AR477 |

**Veiviržėnų piliakalnis su gyvenviete** (registro kodas iki 2005 m. balandžio 19 d. A426K, Lietuvos Respublikos kultūros paminklų sąrašo Nr. AR477) – piliakalnis Klaipėdos rajono savivaldybės teritorijoje, prie Veiviržėnų miestelio, Veiviržėnų seniūnija. Pasiekiamas keliu Veiviržėnai – Balsėnai pravažiavus Veiviržą, pakilus iš jo slėnio, pasukus į dešinę pietų kryptimi pro čia esančius ilgus barakus ir pavažiavus lauko keliuku 400 m, yra neprivažiavus sodybos, priekyje, dešinėje - matyti grioviu apsupta papilio aikštelė.

Piliakalnis
-----------

Veiviržėnų piliakalnis iš toliau
Informacinis stendas apie Veiviržėnų piliakalnį
Piliakalnis įrengtas aukštumos kyšulyje, Veiviržo kairiajame krante. Aikštelė trapecinė, pailga rytų – vakarų kryptimi, 37 m ilgio, 34 m pločio rytiniame gale, 11 m pločio vakariniame gale, žemesniu vakariniu galu. Jos rytiniame krašte supiltas 3 m aukščio, 20 m pločio pylimas, kurio išorinis 5 m aukščio šlaitas leidžiasi į čia buvusį griovį ir už jo esantį papilį. Papilio aikštelė keturkampė, orientuota rytų – vakarų kryptimi, 35 m ilgio, 70 m pločio. Aikštelės pietiniame krašte supiltas 0,3 m aukščio, 6 m pločio pylimas, kurio išorinis 1,3 m aukščio šlaitas leidžiasi į čia buvusį griovį, už kurio yra antras 0,8 m aukščio, 8 m pločio pylimas. Šiaurinėje pusėje papilys nuo gretimų aukštumų atskirtas 8 m pločio, 4 m gylio grioviu, rytuose besijungiančiu su natūralia dauba. Šlaitai statūs, 15 m aukščio. Piliakalnis datuojamas I tūkstantmečiu - XIII a.

Šlaitai į Veiviržo slėnį nuslinkę. Piliakalnis apaugęs lapuočiais medžiais, papilio aikštelė dirvonuoja.

Tyrimai
-------

1905 m. Liudvikas Kšivickis aikštelėje iškasė duobę, aptiko 45 cm storio kultūrinį sluoksnį. Piliakalnio žvalgomuosius archeologinius tyrimus 1963 m. atliko Lietuvos istorijos institutas.

|  |
| --- |
| Aplinkiniai piliakalniai |
|  | Gerduvėnų piliakalnis 16 km  Gargždų piliakalnis 17 km  Dovilų piliakalnis 18 km | Vėlaičių piliakalnis 28 km  Pakutuvėnų piliakalnis 28 km | Pauškių piliakalnis 15 km  Žvaginių piliakalnis 14 km |  |
| Laistų piliakalnis 24 km  Vyskupiškių piliakalnis 2,5 km |  | Norgėlų piliakalnis 9 km  Treigių piliakalnis 28 km |
| Mockaičių piliakalnis 6 km  Skomantų piliakalnis 7 km | Šiūparių piliakalnis 4 km  Pavilnučio piliakalnis 8 km | Gedikų piliakalnis 13 km |

Šaltiniai
---------

1. ↑   Lietuvos TSR archeologijos atlasas, Vilnius, Mintis, 1975 m. t. 2 p. 178 (Nr. 800).

* Lietuvos TSR kultūros paminklų sąrašas, V. 1973, p.133.
* Lietuvos Respublikos istorijos ir kultūros paminklų sąrašas, V.1993, p.59.
* Покровский Ф. В. Археологическая карта Ковенской губернии. Вильна, 1899.
* Veiviržėnų mst. piliakalnis buv. Veiviržėnų vls. Kretingos aps. Piliakalnio aprašymas ir brėžinys. MAB RS. F.235. B.343.
* Valstybės archeologijos komisijos medžiaga. Dokumentai dėl Kretingos apskrities Andrijavo, gargždų, Veviržėnų valsčių archeologijos paminklų apsaugos 1925-1940. KPCA. F.1. Ap.1. B.64. L.67-79, 81-89 (Vilkių k. pilis}

Nuorodos
--------

* Lietuvos piliakalnių atlasas Archyvuota kopija 2009-04-18 iš Wayback Machine projekto.
* Lietuvos piliakalniai